ai4bharat/Pralekha huggingface dataset:
ప్రధాన మంత్రి కార్యాలయం
14వ భారతదేశం జపాన్ వార్షిక శిఖర సమ్మేళనం 
ప్రధాన మంత్రి శ్రీ నరేంద్ర మోదీ ఆహ్వానించిన మీదట జపాన్ ప్రధాని శ్రీ కిశిదా ఫుమియో 14వ భారతదేశం- జపాన్ వార్షిక శిఖర సమ్మేళనం కోసం 2022వ సంవత్సరం లో మార్చి నెల 19వ, 20వ తేదీల లో న్యూ ఢిల్లీ కి ఆధికారిక యాత్ర ను చేపట్టనున్నారు. ఈ శిఖర సమ్మేళనం ఇద్దరు నేత ల మధ్య జరిగే ఒకటో సమావేశం అవుతుంది. ఇంతకు మునుపు భారతదేశం- జపాన్ వార్షిక శిఖర సమ్మేళనం 2018వ సంవత్సరం లో అక్టోబరు నెల లో చోటు చేసుకొంది.
2. భారతదేశం మరియు జపాన్ వాటి ‘ప్రత్యేక వ్యూహాత్మక మరియు ప్రపంచ భాగస్వామ్యం’ పరిధి లో బహుముఖీనమైనటువంటి సహకారాన్ని కలిగివున్నాయి. ఈ శిఖర సమ్మేళనం ఇరు పక్షాల కు వివిధ రంగాల లో ద్వైపాక్షిక సహకారాన్ని సమీక్షించడానికి, ఆ సహకారాన్ని పటిష్టపరచుకోవడానికి, వీటితో పాటు గా ఉభయ దేశాల భాగస్వామ్యాన్ని ఇండో- పసిఫిక్ ప్రాంతం లోను, అంతకు మించిన స్థాయి లో సైతం శాంతి ని, సుస్థిరత్వాన్ని, సమృద్ధి ని పెంపొందింపచేసుకోవడం కోసం ముందుకు తీసుకుపోవడానికి, ఇంకా పరస్పర హితం ముడిపడ్డ ప్రాంతీయ అంశాల గురించి, అంతర్జాతీయ అంశాల పట్ల ఒక పక్షం ఆలోచనల ను మరొక పక్షాని కి వెల్లడి చేసుకోవడానికి ఒక అవకాశాన్ని అందించనుంది.
ఆరోగ్య, కుటుంబ సంక్షేమ మంత్రిత్వ శాఖ
219.50 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 25,037
గత 24 గంటల్లో నమోదయిన కొత్త కేసులు 2,119
ప్రస్తుత రికవరీ రేటు 98.76%
వారపు పాజిటివిటీ రేటు 0.97%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.50 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415365
|
|
రెండో డోసు
|
|
10120325
|
|
ముందు జాగ్రత్త డోసు
|
|
7065418
|
|
ఫ్రంట్లైన్ సిబ్బంది
|
|
మొదటి డోసు
|
|
18437100
|
|
రెండో డోసు
|
|
17719682
|
|
ముందు జాగ్రత్త డోసు
|
|
13740139
|
|
12-14 ఏళ్ల వారు
|
|
మొదటి డోసు
|
|
41213682
|
|
రెండో డోసు
|
|
32297012
|
|
15-18 ఏళ్ల వారు
|
|
మొదటి డోసు
|
|
62000806
|
|
రెండో డోసు
|
|
53297822
|
|
18-44 ఏళ్ల వారు
|
|
మొదటి డోసు
|
|
561399480
|
|
రెండో డోసు
|
|
516256768
|
|
ముందు జాగ్రత్త డోసు
|
|
100258819
|
|
45-59 ఏళ్ల వారు
|
|
మొదటి డోసు
|
|
204046588
|
|
రెండో డోసు
|
|
197063007
|
|
ముందు జాగ్రత్త డోసు
|
|
50598006
|
|
60 ఏళ్లు పైబడినవారు
|
|
మొదటి డోసు
|
|
127680189
|
|
రెండో డోసు
|
|
123211367
|
|
ముందు జాగ్రత్త డోసు
|
|
48275999
|
|
ముందు జాగ్రత్త డోసులు
|
|
21,99,38,381
|
|
మొత్తం డోసులు
|
|
2,19,50,97,574
దేశవ్యాప్త క్రియాశీల కేసుల సంఖ్య 25,037. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 2,582 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,84,646 కి పెరిగింది.
గత 24 గంటల్లో 2,119 కొత్త కేసులు నమోదయ్యాయి.
గత 24 గంటల్లో మొత్తం 1,88,220 పరీక్షలు చేశారు. దేశవ్యాప్తంగా ఇప్పటివరకు 89.96 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.97 శాతంగా, రోజువారీ పాజిటివిటీ రేటు 1.13 శాతంగా నమోదయ్యాయి.
ప్రధాన మంత్రి కార్యాలయం
హిందీదివస్ నాడు ప్రజల కు శుభాకాంక్షలు తెలిపిన ప్రధాన మంత్రి
హిందీ దివస్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘మీ అందరికీ హిందీ దివస్ సందర్భం లో అనేకానేక శుభాకాంక్షలు. హిందీ ని ఒక యోగ్యమైనటువంటి, సమర్ధమైనటువంటి భాష గా తీర్చిదిద్దడం లో వేరు వేరు రంగాల కు చెందిన వ్యక్తులు చెప్పుకోదగ్గ పాత్ర ను పోషించారు. మీ అందరి ప్రయాస ల ఫలితం గానే ప్రపంచ వేదిక మీద హిందీ తన దృఢమైన గుర్తింపు ను సంపాదించుకొంటున్నది’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా వేసిన టీకా డోసులు 56.64 కోట్లు
గత 24 గంటలలో నమోదైన కొత్త కోవిడ్ కేసులు 36,401
మొత్తం కేసుల్లో చికిత్సలో ఉన్న కేసుల వాటా 1.13%, మార్చి 2020 తరువాత అత్యల్పం
దేశవ్యాప్తంగా ప్రస్తుతం చికిత్సలో ఉన్న కోవిడ్ బాధితులు 3,64,129; 149 రోజుల కనిష్ఠ స్థాయి
ప్రస్తుతం కోలుకున్నవారి శాతం 97.53%; 2020 మార్చి తరువాత అత్యధికం
దేశవ్యాప్తంగా ఇప్పటిదాకా కోలుకున్నవారు 3,15,25,080 మంది
గత 24 గంటలలో కోలుకున్నవారు 39,157 మంది
వారపు పాజిటివిటీ రేటు ప్రస్తుతం 1.95%; గత 55 రోజులుగా ఇది 3% లోపే
రోజువారీ పాజిటివిటీ 1.94%; గత 24 రోజులుగా 3% లోపే
పరీక్షల సామర్థ్యం పెంపు- మొత్తం ఇప్పటిదాకా 50.03 కోట్ల పరీక్షలు
గణాంకాలు- కార్యక్రమాల అమలు మంత్రిత్వ శాఖ
సాంకేతిక విద్య కోసం ఎంపీలాడ్స్ నిధులు
కొత్త ఎంపీలాడ్స్ మార్గదర్శకాలు-2023 ప్రకారం, ఎంపీలాడ్స్ నిధులను హార్డ్వేర్ & సాఫ్ట్వేర్ సహా ఐటీ వ్యవస్థల కొనుగోలు వంటి [ఎంపీలాడ్స్ కింద అనుమతించిన పనుల జాబితాలోని పాయింట్-3.3 ప్రకారం] విద్యా ప్రయోజనాల కోసం ఉపయోగించవచ్చు. అయితే, ఇది తుది జాబితా కాదు. మార్గదర్శకాల్లోని అధ్యాయం-5లో ఇచ్చిన పథకం సూత్రాలకు లోబడి పార్లమెంటు సభ్యుని సిఫార్సుల ఆధారంగా ఈ జాబితాకు కొత్త పనులను జోడించవచ్చు.
కేంద్ర గణాంకాలు & కార్యక్రమాల అమలు మంత్రిత్వ శాఖ సహాయ మంత్రి  రావు ఇంద్రజిత్ సింగ్ ఈ సమాచారాన్ని ఈ రోజు రాజ్యసభలో లిఖితపూర్వక సమాధానం రూపంలో తెలిపారు.
విద్యుత్తు మంత్రిత్వ శాఖ
ఐఆర్ఈడీఏ, ఎన్హెచ్పీసీకి చెందిన 300 మందికి పైగా ఉద్యోగులకు కోవిడ్ టీకాలు
కేంద్ర విద్యుత్ మంత్రిత్వ శాఖ ఆధ్వర్యంలోని భారత పునరుత్పాదక ఇంధన అభివృద్ధి ఏజెన్సీ లిమిటెడ్ , జాతీయ జలవిద్యుత్ కార్పొరేషన్  ఉద్యోగులకు కోవిడ్ టీకాలను ఇచ్చే కార్యక్రమం నిర్వహించారు.
కేంద్ర ప్రభుత్వ రంగ సంస్థల్లో సంయుక్తంగా 18-44 వయస్సు గల ఉద్యోగుల కోసం మే 7, 8 తేదీలలో న్యూఢిల్లీలోని ఐఆర్ఈడీఏ కార్పొరేట్ కార్యాలయంలో టీకాల కార్యక్రమాన్ని నిర్వహించారు.
విద్యుత్, పునరుత్పాదక ఇంధనం శాఖ సహాయ మంత్రి , నైపుణ్య అభివృద్ధి, ఎంటర్ప్రెన్యూర్షిప్ శాఖల సహాయ మంత్రి శ్రీ ఆర్.కె. సింగ్ సూచన మేరకు కోవిడ్-19 టీకా డ్రైవ్ పెద్ద ఎత్తున చేపట్టారు. విద్యుత్ మంత్రిత్వ శాఖ ఆధ్వర్యంలోని ఐఆర్ఈడీఏ, ఎన్హెచ్పీసీలు, కొత్త మరియు పునరుత్పాదక ఇంధన మంత్రిత్వ శాఖ, ఎంహెచ్ఏ, పీఎఫ్సీ, ఆర్ఈసీ, బీహెచ్ఈఎల్, బీబీఎంబీ, ఎంఎంటీసీ, ఎన్ఈఈపీసీఓ, పీటీసీ, ఎన్ఎస్పీసీఎల్, సీఈఏలకు చెందిన మొత్తం 317 మంది ఉద్యోగులు ఈ శిబిరంలో టీకాలు వేశారు. కోవిడ్ ఇన్ఫెక్షన్లు పెరుగుతుండడం, కోవిడ్ రెండో దశ వేగవంతమైన వ్యాప్తి నేపథ్యంలో ఆయా సంస్థలకు చెందిన ఉద్యోగులకు వేగంగా ఇమ్యూనైజింగ్ ప్రక్రియ చేపట్టారు. టీకా శిబిరంలో అన్ని రకాల భద్రతా ప్రోటోకాల్లు అనుసరించబడ్డాయి. ఈ సందర్భంగా ఐఆర్ఈడీఏ సీఎండీ శ్రీ ప్రదీప్ కుమార్ దాస్ ప్రసంగించారు. “ఇది ఆరోగ్యకరమైన శ్రామిక శక్తికి రక్షణ, విశ్వాసాన్ని నిర్ధారించే ప్రయత్నం. ఇది వేగంగావంతమైన ఆర్థిక పునరుద్ధరణకు దారితీసి.. సాధారణ జీవితానికి సురక్షితంగా తిరిగి రావడానికి కూడా సహాయ పడుతుంది." అని అన్నారు. ఈ టీకా డ్రైవ్ నిర్వహణకు ఎన్హెచ్పీసీతో అపోలో హాస్పిటల్ సహకారానికి శ్రీ దాస్ కృతజ్ఞతలను తెలిపారు. కోవిడ్-19 కట్టడికిగాను మొదటి, రెండవ వ్యాప్తి దశలలో ఐఆర్ఈడీఏ అనేక కార్యక్రమాలు చేపట్టింది. ఇది ఒక ఆదర్శప్రాయమైన ‘కోవిడ్ కేర్ రెస్పాన్స్ టీం’ ను ఏర్పాటు చేసింది. జూన్ 2020 నుండి కోవిడ్-19 పాజిటివ్ నిర్ధారణ అయిన ఉద్యోగులు మరియు వారి కుటుంబ సభ్యుల సంరక్షణ దిశగా చర్యలు చేపడుతోంది. ఈ బృందం ఇప్పటివరకు 77 మంది ఉద్యోగులకు, దాదాపు 27 మంది ఉద్యోగుల కుటుంబాల వారికి, 17 మంది ఇతర వ్యక్తులకు క్రమం తప్పకుండా కౌన్సిలింగ్ ఇవ్వడం ద్వారా సహాయం చేసింది. వారికి ఆహారం మరియు మందుల క్రమం తప్పకుండా పంపిణీ, ఆసుపత్రిలో చేర్చడం, ప్లాస్మా విరాళం, ప్రాణ వాయువైన ఆక్సిజన్ కాన్సంట్రేటర్ మొదలైన సహాయాన్ని కూడా అందించింది. 24x7 ప్రాతిపదికన నిరంతరాయంగా విద్యుత్ సరఫరా అవసరాన్ని నిర్ధారించే విధంగా విద్యుత్ రంగ సిబ్బంది భద్రత కోసం ఈ టీకా డ్రైవ్ను నిర్వహించారు.
అంతరిక్ష విభాగం
అంతరిక్ష సాంకేతికతపై ప్రధాని దృక్పథం ఆ రంగంలో భారీ ఉద్యోగ అవకాశాలను సృష్టిస్తుంది:డా.జితేంద్ర సింగ్
అంతరిక్ష రంగంలో భారతదేశ సామర్థ్యాన్ని వెలికితీయడానికి; నైపుణ్యం, సామర్థ్యం, సృజనాత్మకతతో స్వావలంబన, ఆధునిక సాంకేతిక దేశంగా అవతరించడానికి అంతరిక్ష సాంకేతికతపై ప్రధాని దృష్టి పెట్టారని కేంద్ర అణుశక్తి, అంతరిక్ష శాఖ సహాయ మంత్రి  డా.జితేంద్ర సింగ్ వెల్లడించారు. ఈ విషయాన్ని లిఖితపూర్వక సమాధానంగా రాజ్యసభకు వెల్లడించారు. ప్రధాని దృక్పథం అంతరిక్ష రంగంలో భారీ ఉద్యోగ అవకాశాలను సృష్టిస్తుందని మంత్రి తెలిపారు. విధాన నిర్ణయాలతో ప్రైవేట్ రంగానికి మార్గనిర్దేశం చేయడం, ప్రోత్సహించడం ద్వారా, అంతర్జాతీయ అంతరిక్ష సాంకేతికత కేంద్రంగా, అంతరిక్ష ఆస్తుల సామాజిక-ఆర్థిక వినియోగ పురోగతిలో భారత్ ప్రోత్సాహక పాత్ర పోషిస్తుందని పేర్కొన్నారు.
సామర్థ్యం, సృజనాత్మక నైపుణ్యాలను ఉపయోగించుకుంటూ, జాతీయ వనరుల గరిష్టస్థాయి వినియోగం కోసం, సరఫరా ఆధారితం నుంచి డిమాండ్ ఆధారితం దిశగా అంతరిక్ష రంగ విధానాన్ని ప్రధాని దృక్పథం అడుగులు వేయిస్తుంది. పరిశోధన&అభివృద్ధి, అత్యాధునిక సాంకేతిక పరిజ్ఞానం, అంతరిక్షంలో సరికొత్త సరిహద్దులు సృష్టించడం, అంతరిక్ష అన్వేషణ, భవిష్యత్ తరాల సామర్థ్యాన్ని ఆకర్షించి, సంపూర్ణంగా వినియోగించుకోవడానికి మానవసహిత అంతరిక్షయానంపై దృష్టిని పెంచుతుంది.
సాంకేతిక పరిజ్ఞానం ద్వారా అందే ప్రజా సేవలను మరింత వేగంగా, చౌకగా, సమర్థవంతంగా మార్చడం ద్వారా, ప్రజలకు మెరుగైన ప్రయోజనాలను ప్రధాని అంతరిక్ష రంగ దృక్పథం అందిస్తుంది.
రహదారి రవాణా, హైవేల మంత్రిత్వ శాఖ
జాతీయ రహదారుల వెంబడి మద్యం దుకాణాల తొలగింపు
జాతీయ రహదారుల వెంబడి మద్యం దుకాణాలను తొలగించే అంశంలో సుప్రీంకోర్టు ఇచ్చిన ఆదేశాలను అమలు చేయడానికి చర్యలు తీసుకోవాలని అన్ని రాష్ట్ర ప్రభుత్వాలు, కేంద్ర పాలిత ప్రాంతాలకు కేంద్ర ప్రభుత్వం సూచనలు జారీ చేసింది. గౌరవనీయమైన సుప్రీంకోర్టు 2016 యొక్క సివిల్ అప్పీల్ నెం 12164-12166 లో15.12.2016 మరియు 30.11.2017 న జారీ చేసిన ఉత్తర్వులలో జాతీయ రహదారులు, రాష్ట్ర రహదారుల వెంబడి మద్యం దుకాణాలను ఏర్పాటు చేయడానికి లైసెన్సులను జారీ చేయరాదంటూ ఆదేశాలు జారీ చేసింది. జాతీయ మరియు రాష్ట్ర రహదారుల వెంబడి మరియు జాతీయ లేదా రాష్ట్ర రహదారుల వెలుపలి అంచు నుండి 500 మీటర్ల దూరం లేదా రహదారి సర్వీస్ లేన్ లో దుకాణాల ఏర్పాటుకు లైసెన్సులను మంజూరు చేయాలని ఉత్తర్వుల్లో పేర్కొన్నారు. 20,000 లేదా అంతకంటే తక్కువ జనాభా కలిగి ఉన్న స్థానిక సంస్థలలో అధికార పరిధిలో ఈ దూరం 500 మీటర్ల నుంచి 220 మీటర్లకు తగ్గించబడుతుంది.
సుప్రీం కోర్టు ఉత్తర్వులను అమలు చేయడానికి చర్యలు తీసుకోవాలని అన్ని రాష్ట్ర ప్రభుత్వాలు, కేంద్ర పాలిత ప్రాంతాలకు కేంద్ర ప్రభుత్వం సూచనలు జారీ చేసింది. ఇంతేకాకుండా, మద్యం తాగి వాహనాలను నడిపే వారిపై మోటారు వాహనాల చట్టం 1988 లోని సెక్షన్ 185 ప్రకారం కేసులను నమోదు చేసి వారికి జరిమానా లేదా జైలు శిక్ష విధించడం లేదా రెండు శిక్షలను విధించడానికి వీలు ఉంది. మద్యం తాగి వాహనాలను నడపడం వల్ల కలిగే నష్టాలపై మంత్రిత్వ శాఖ ప్రింట్ మరియు ఎలక్ట్రానిక్ మీడియా ద్వారా అవగాహనా కార్యక్రమాలను నిర్వహిస్తోంది.
జాతీయ రహదారుల అభివృద్ధి, జాతీయ రహదారుల వెంబడి ఉన్న ఆస్తులకు వెళ్ళడానికి వీలు కల్పించే అంశాలను మంత్రిత్వ శాఖ పర్యవేక్షిస్తూ తగిన చర్యలను తీసుకుంటున్నది. జాతీయ రహదారుల రైట్ ఆఫ్ వే పరిధిలోకి రాని ఆస్తుల వినియోగం మరియు వాటిలో జరిగే వ్యాపారాలపై మంత్రిత్వ శాఖకు నియంత్రణ కలిగి లేదు. మద్యం దుకాణాల తొలగింపు అనేది రాష్ట్రాలకు సంబంధించిన అంశం అయినందున దీనిపై ప్రభుత్వం డేటాను సేకరించదు.
ఈ సమాచారాన్ని కేంద్ర రహదారి రవాణా, రహదారుల శాఖ మంత్రి శ్రీ నితిన్గడ్కరీ రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో అందించారు.
వాణిజ్యం, పరిశ్రమల మంత్రిత్వ శాఖ
చక్కెర రంగంలో ప్రస్తుత.. అమలులోగల భారతదేశ విధాన చర్యలపై చక్కెర సంబంధిత డబ్ల్యూటీవో కమిటీ నివేదిక ప్రభావం శూన్యం
దేశం.. రైతుల ప్రయోజనాల పరిరక్షణ కోసం సదరు నివేదికను వ్యతిరేకిస్తూ డబ్ల్యూటీవోలో అప్పీలు దాఖలుకు భారత ప్రభుత్వం తగు చర్యలు చేపట్టింది
తన చర్యలు తనకుగల బాధ్యతలకు తగినట్లుగా.. డబ్ల్యూటీవో
ఒప్పందాల పరిధిలోనే ఉన్నాయని భారత్ పూర్తిగా విశ్వసిస్తోంది
డబ్ల్యూటీవో కమిటీ నివేదించిన అంశాలు భారత్కు ఆమోదయోగ్యం కాదు
చక్కెర రంగంలో ప్రస్తుత.. అమలులోగల భారతదేశ విధాన చర్యలపై చక్కెరకు సంబంధించి ప్రపంచ వాణిజ్యం సంస్థ  కమిటీ నివేదిక ప్రభావం ఎంతమాత్రం ఉండదు. ఈ మేరకు దేశ ప్రయోజనాలతోపాటు రైతు ప్రయోజనాల పరిరక్షణ కోసం సదరు నివేదికను వ్యతిరేకిస్తూ డబ్ల్యూటీవోలో అప్పీలు దాఖలుకు భారత ప్రభుత్వం ఇప్పటికే తగిన చర్యలు ప్రారంభించింది. కాగా, చక్కెర రంగంలో భారత ప్రభుత్వం అమలు చేస్తున్న కొన్ని విధాన చర్యలపై 2019లో ఆస్ట్రేలియా, బ్రెజిల్, గ్వాటెమాలా దేశాలు ప్రపంచ వాణిజ్య సంస్థలో సవాలు చేయడం తెలిసిందే. ఇందులో భాగంగా చెరకు ఉత్పత్తిదారులకు భారత్ ఇస్తున్న మద్దతు డబ్ల్యూటీవో అనుమతించిన పరిమితులను ఉల్లంఘించినట్లు ఆ దేశాలు ఆరోపించాయి. అంతేకాకుండా చక్కెర కర్మాగారాలకు నిషేధిత ఎగుమతి రాయితీలను కూడా భారత్ ఇస్తున్నదని అవాస్తవ ఆరోపణ చేశాయి.
ఈ నేపథ్యంలో డబ్ల్యూటీవో నియమించిన కమిటీ 2021 డిసెంబరు 14న ఇచ్చిన నివేదికలో చెరకు పండించే రైతులకు, ఎగుమతిదారులకు మద్దతుగా మన దేశం అమలు చేస్తున్న పథకాలకు వ్యతిరేకంగా పూర్తి అవాస్తవాలను నివేదించింది. అయితే, డబ్ల్యూటీవో కమిటీ నివేదించిన అంశాలు భారత్కు ఎంతమాత్రం ఆమోదయోగ్యం కావు. కమిటీ పేర్కొన్న అంశాలు అహేతుకమైనేవే కాకుండా డబ్ల్యూటీవో నిబంధనలకు ఏమాత్రం అనుగుణంగా లేవు. తనకు నిర్దేశించిన కీలక అంశాలను శోధించే బాధ్యతను సదరు కమిటీ పూర్తిగా విస్మరించింది. అంతేగాక ఫిర్యాదుదారీ దేశాలు ఆరోపిస్తున్నట్లుగా ఎగుమతి రాయితీలపై నివేదికలో పేర్కొన్న అంశాలు తర్కానికి, హేతుబద్ధతకు ఏమాత్రం పొసగని విధంగా ఉన్నాయి. అందుకే తన చర్యలు తనకుగల బాధ్యతలకు తగినట్లుగానే కాకుండా డబ్ల్యూటీవో ఒప్పందాల పరిధిలోనే ఉన్నాయని పూర్తిగా విశ్వసిస్తున్నట్లు భారత్ స్పష్టం చేస్తోంది.
ఆర్థిక మంత్రిత్వ శాఖ
జార్ఖండ్లో ఆదాయపన్ను విభాగం సోదాలు
జార్ఖండ్లోని ఓ గ్రూపు సంస్థల్లో ఈనెల 17 నుంచి 20వ తేదీ వరకు ఆదాయపన్ను అధికారులు తనిఖీలు చేపట్టారు. స్పాంజ్ ఐరన్, ఎంఎస్ ఇంగోట్లు, ఎంఎస్ రాడ్లు, టీఎంటీ బార్ల తయారీ, అమ్మకాలు, పెట్రోల్ బంకుల డీలర్షిప్లను ఈ గ్రూపు నిర్వహిస్తోంది. ఈ గ్రూపునకు చెందిన 20 ప్రాంతాల్లో ఆదాయపన్ను శాఖ తనిఖీలు జరిగాయి.
సరుకు తయారీ, అమ్మకాలను ఈ గ్రూపు ఖాతా పుస్తకాల్లో నమోదు చేయడం లేదు. నల్లధనాన్ని తెల్లధనంగా మార్చడానికి డొల్ల సంస్థల నెట్వర్కును ఈ గ్రూపు సృష్టించింది. రూ.185 కోట్ల విలువైన లెక్కల్లో చూపని ఉత్పత్తి సహా అనేక ప్రాథమిక ఆధారాలు అధికారులకు లభించాయి. లెక్కల్లో చూపని లావాదేవీల వివరాలు ఉన్న డిజిటల్ ఆధారాలు అధికారులకు దొరకగా, వాటిని విశ్లేషించారు. దీంతో, వాస్తవ ఉత్పత్తి వివరాలన్నీ తెలిశాయి.
ఈ గ్రూపు ఉత్పత్తులను భవనాలు, ఇతర మౌలిక సదుపాయాల ప్రాజెక్టుల్లో ఉపయోగిస్తుండగా, లెక్కల్లో చూపని ఉత్పత్తిని తూర్పు భారతదేశంలో నగదుకు అమ్ముతున్నారు. కోల్కతా ఆధారిత డొల్ల సంస్థల ద్వారా వాటా మూలధనం, అప్పుల రూపంలో ఆ నగదును తిరిగి పొందుతున్నారు. ఆస్తులు, ఖరీదైన వ్యక్తిగత వస్తువుల కొనుగోలు కోసం కూడా ఆ డబ్బును వాడుతున్నారు.
లెక్కల్లో చూపని దాదాపు రూ.100 కోట్లను, కోల్కతా ఆధారిత డొల్ల సంస్థల ద్వారా, అత్యధిక ప్రీమియంతో కూడిన వాటా మూలధనం రూపంలో ఈ గ్రూపు వెనక్కు తీసుకొచ్చిందని ఆధారాల ద్వారా తెలుస్తోంది. ఆ డొల్ల సంస్థలకు జారీ చేసిన అసలు వాటా పత్రాలు కూడా సంస్థ కార్యాలయాల్లో లభించాయి. అసలు ఆ వాటాదారులే లేరని అధికారుల దర్యాప్తులో తేలింది.
కోల్కతా డొల్ల సంస్థల నుంచి సుమారు రూ.25 కోట్ల రుణాలను ఈ గ్రూపు పొందినట్లు లెక్కల్లో చూపారు. లెక్కల్లోకి రాని సొంత డబ్బునే ఈ రూపంలో వెనక్కు తెచ్చినట్లు స్పష్టమవుతోంది. రూ.30 కోట్ల విలువైన నకిలీ లాభాలను కూడా ఈ గ్రూపు ఖాతా పుస్తకాల్లో చూపారు.
ఈ గ్రూపునకు సంబంధించిన ఖాతా పుస్తకాల నిర్వహణదారు, సరకు రవాణాదారు కార్యాలయాల్లోనూ ఆదాయపన్ను అధికారులు తనిఖీలు జరిపారు. వీరు డొల్ల సంస్థల పేరిట లావాదేవీలు నమోదు చేస్తున్నారు. లెక్కల్లో చూపని లావాదేవీలను నిర్ధారించే పత్రాలు తనిఖీల్లో బయపడ్డాయి. ఈ గ్రూపు నిర్వహిస్తున్న లెక్కల్లో చూపని లావాదేవీల స్వభావాన్ని ఇది తేటతెల్లం చేస్తుంది.
నల్లధనాన్ని పోగేయడంలో ఈ గ్రూపు చురుగ్గా ఉందని, వాటాలు, అప్పుల రూపంలో ఆ డబ్బును తిరిగి గ్రూపులోకి తీసుకొచ్చి, స్థిరాస్తి వ్యాపారంలో పెట్టుబడులు పెడుతున్నట్లు ఆదాయపన్ను అధికారుల దర్యాప్తులో తేలింది. లెక్కల్లో చూపని రూ.3.07 కోట్లు, రూ.1.28 కోట్ల విలువైన బంగారం, ఇతర ఆభరణాలను అధికారులు స్వాధీనం చేసుకున్నారు. ఈ కేసులో దర్యాప్తు కొనసాగుతోంది.
ప్రధాన మంత్రి కార్యాలయం
ప్రముఖ టెనిస్ క్రీడాకారుడు శ్రీ నరేశ్ కుమార్ కన్నుమూత పట్ల సంతాపంతెలిపిన ప్రధాన మంత్రి
టెనిస్ క్రీడ లో ప్రముఖ ఆటగాడు అయినటువంటి శ్రీ నరేశ్ కుమార్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ నరేశ్ కుమార్ ను భారతదేశం లో క్రీడారంగాని కి ఆయన అందించిన మార్గదర్శకప్రాయం అయినటువంటి తోడ్పాటు కు గాను స్మరించుకోవడం జరుగుతుంది. టెనిస్ కు బహుళ ప్రజాదరణ ను సాధించి పెట్టడం లో ఆయన ఒక ప్రధానమైన పాత్ర ను పోషించారు. ఒక గొప్ప క్రీడాకారుడు కావడం తో పాటు గా ఆయన ఒక ప్రశంసాయోగ్యమైనటువంటి గురువు గా కూడాను వ్యవహరించారు. ఆయన ఇక లేరన్న వార్త తెలిసి బాధ కలిగింది. ఆయన కుటుంబాని కి మరియు ఆయన మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గత ఆరేళ్లలో ప్రధాని శ్రీ నరేంద్ర మోదీ ప్రభుత్వంలో కనీస మద్దతు ధరల్లో చారిత్రాత్మక పెరుగుదల : డాక్టర్ జితేంద్ర సింగ్
వ్యవసాయరంగ చట్టాల్లో దళారులను తొలగించడాన్ని అభినందించిన డాక్టర్ జితేంద్ర సింగ్
గత ఆరేళ్లలో ప్రధాని శ్రీ నరేంద్ర మోదీ ప్రభుత్వ పాలన ప్రారంభమైనప్పటనుంచీ రైతుల సంక్షేమం కోసం అనేక చారిత్రాత్మక నిర్ణయాలు తీసుకోవడం జరిగిందని కేంద్ర మంత్రి డాక్టర్ జితేంద్ర సింగ్ అన్నారు. అన్నదాతల ఆదాయాలను రెట్టింపు చేయడానికిగాను కనీస మద్దతు ధరలను స్థిరంగా పెంచడం జరిగిందని ఆయన పేర్కొన్నారు. సర్పంచులు, బిడిసి అధ్యక్షులు, రైతు సంఘాల నేతలు, కొండ ప్రాంత జిల్లాలైన డోడా, రీసి, రంబాన్, కిస్తవర్లకు చెందిన కార్యకర్తలతో నూతన వ్యవసాయ రంగ చట్టాలపై మంత్రి శ్రీ జితేంద్ర సింగ్ మాట్లాడరు. వ్యవసాయరంగానికి ప్రకటించే కనీస మద్దతు ధరలు , వ్యవసాయరంగ మార్కెట్ కమిటీలు  ఎక్కడికీ పోవని వాటిని ఎట్టి పరిస్థితుల్లోను తొలగించమని అన్నారు. వీటిని ప్రభుత్వం తొలగిస్తోందంటూ కొన్ని ప్రభుత్వ వ్యతిరేక శక్తులు ప్రచారం చేస్తున్నాయి. ఈ దుష్ప్రచారాన్ని అన్ని స్థాయిలో అడ్డుకోవాల్సి వుందని అన్నారు.
దేశంలోని వ్యవసాయ మార్కెట్ కమిటీలు యధావిథిగా ఖరీఫ్ , రబీ కాలాల పంటల్ని కొనుగోలు చేయవచ్చని అయితే ఇప్పుడు వచ్చి మార్పల్లా...మన అన్నదాతలు తమ పంటల్ని దేశంలో ఎవరికైనా,ఎప్పుడైనా అమ్ముకోవచ్చని ఆయన అన్నారు. ప్రైవేటు వ్యాపారులకు సైతం అమ్ముకోవచ్చని ఆయన అన్నారు. తమ రాష్ట్రంలోను ఇతర రాష్ట్రాల్లోను అమ్ముకోవచ్చని తెలిపారు. ఈ పని చేస్తే రాష్ట్ర ప్రభుత్వాలు ఎలాంటి పన్నులు వేయవని అన్నారు. వ్యవసాయ వాణిజ్య కంపెనీలతో రైతులు ఒప్పందాలు చేసుకోవడంద్వారా తమ పంటల్ని మరింత మొత్తంలో స్టాక్ పెట్టుకోవచ్చని ఆయన స్పష్టం చేశారు. ఇది చారిత్రాత్మక నిర్ణయమని అన్నారు.
2020-21కి చెందిన ఖరీఫ్ మార్కెట్ సమయం ఇప్పుడే మొదలైందని... ప్రభుత్వం రైతుల దగ్గరనుంచి పంటల్ని సేకరించడం ఇప్పుడే మొదలుపెట్టిందని ఆయన అన్నారు. ప్రస్తుతం అమల్లో వున్న మద్దతు ధరలతోనే పంటల్ని కొంటామని, గతంలో ఎలా చేసేవాళ్లమో అలాగే చేస్తామని ఆయన అన్నారు. రెండు రోజుల క్రితమే జాతీయ సహకార అభివృద్ధి సంస్థ  తాను కేంద్ర వ్యవసాయశాఖకు ఇచ్చే నిధులకు సంబంధించిన మొదటి వాయిదా రూ. 19, 444 కోట్లు విడుదల చేసిందని ఆయన తెలిపారు. ఈ నిధులను ఛత్తీస్ గఢ్, హర్యానా, తెలంగాణా రాష్ట్రాల ఖరీఫ్ వరిధాన్య సేకరణకు ఉపయోగిస్తారని ఆయన అన్నారు.
వ్యవసాయరంగంలో ఇంతవరకూ మధ్య దళారులు లాభం పొందుతూ వచ్చారని వారిని లేకుండా చేయడానికే కేంద్ర ప్రభుత్వం నూతన వ్యవసాయ చట్టాల్లో మార్పులు చేసిందని కేంద్ర మంత్రి అన్నారు. రైతుల ఆదాయాన్ని దళారులు తన్నుకుపోయేవారని ఆయన అన్నారు. దేశానికి స్వాతంత్ర్యం వచ్చి 70 ఏళ్లు అయినా సరే ఇంతకాలం దళారులు చేతుల్లోనే రైతులు బందీ అయిపోయారని ఇప్పుడు విముక్తి కలిగించామని కేంద్ర మంత్రి స్పష్టం చేశారు. ఇప్పుడు రైతులు పంట ఉత్పత్తి దారులే కాదు, వ్యాపారులు కూడా అయ్యారని ఇది నూతన వ్యవసాయ చట్టాలద్వారా సాధ్యమైందని ఆయన వివరించారు. నూతన వ్యవసాయ చట్టాలప్రకారం వ్యాపారులతో రైతులు చేసుకునే ఒప్పందం పంటలకు సంబంధించిందే తప్ప పొలాలకు సంబంధించింది కాదని..ఈ విషయంలో రైతులను తప్పుదోవ పట్టిస్తున్నారని కేంద్ర మంత్రి అన్నారు.
ప్రతి కార్యకర్త తమ పరిధిలోని రైతులతో మాట్లాడి రైతులకు వ్యతిరేకంగా జరుగుతున్న కుట్రలను వివరించి ప్రభుత్వ విధానాల విశిష్టతను వివరించాలని కేంద్ర మంత్రి కోరారు. ప్రధాని శ్రీ నరేంద్ర మోదీ చేపడుతున్న సంక్షేమ కార్యక్రమాలను రైతులోకం వినియోగించుకోవడానికి వీలుగా కార్యకర్తలు తమ ప్రాంత రైతుల్లో తగిన చైతన్యం పెంచాలని ఆయన అన్నారు.
<><><><>
(Visitor Counter : 65
ప్రధాన మంత్రి కార్యాలయం
భారత్, సింగపూర్ మధ్య ఫిబ్రవరి 21న రెండు దేశాల రియల్ టైమ్ పేమెంట్ సిస్టమ్స్ లింకేజీ ప్రారంభం : వీడియో కాన్ఫరెన్స్ ద్వారా వీక్షించనున్న ఇరు దేశాల ప్రధానులు
భారత్ కు చెందిన యు పి ఐ ,, సింగపూర్ కు చెందిన పేనౌ మధ్య ప్రారంభం కానున్నక్రాస్ బోర్డర్ కనెక్టివిటీ
రెండు దేశాల చెల్లింపు వ్యవస్థల అనుసంధానం వల్ల వేగంగా, తక్కువ చార్జీతో డబ్బు బదిలీకి వీలు
సింగపూర్ - భారత్ మధ్య పరస్పర నగదు బదిలీలో సింగపూర్ లోని ప్రవాస భారతీయులకుప్రయోజనం
భారత ప్రధాన మంత్రి శ్రీ నరేంద్ర మోదీ, సింగపూర్ ప్రధాన మంత్రి శ్రీ లీ సియెన్ లూంగ్ 2023 ఫిబ్రవరి 21న ఉదయం 11 గంటలకు భారత దేశానికి చెందిన యూనిఫైడ్ పేమెంట్స్ ఇంటర్ ఫేస్  , సింగపూర్ కు చెందిన పే నౌ మధ్య సీమాంతర అనుసంధానం ప్రారంభాన్ని వీడియో కాన్ఫ రెన్స్ ద్వారా వీక్షిస్తారు. రిజర్వ్ బ్యాంక్ ఆఫ్ ఇండియా  గవర్నర్ శ్రీ శక్తికాంత దాస్, మానిటరీ అథారిటీ ఆఫ్ సింగపూర్  మేనేజింగ్ డైరెక్టర్ శ్రీ రవి మీనన్ ఈ కార్యక్రమాన్ని ప్రారంభిస్తారు.
ఫిన్ టెక్ ఇన్నోవేషన్ కోసం అత్యంత వేగంగా అభివృద్ధి చెందుతున్న పర్యావరణ వ్యవస్థలలో ఒకటిగా భారత్ అవతరించింది. భారతదేశపు అత్యుత్తమ డిజిటల్ పేమెంట్ ఇన్ఫ్రాస్ట్రక్చర్ గ్లోబలైజేషన్ ను నడిపించడంలో ప్రధాని నరేంద్ర మోదీ దార్శనిక నాయకత్వం కీలక పాత్ర పోషించింది. యుపిఐ ప్రయోజనాలు కేవలం భారతదేశానికి మాత్రమే పరిమితం కాకుండా, ఇతర దేశాలు కూడా దీని నుండి ప్రయోజనం పొందేలా చూసేందుకు ప్రధాన మంత్రి అత్యధిక ప్రాధాన్యం ఇస్తున్నారు.
రెండు చెల్లింపు వ్యవస్థల అనుసంధానం రెండు దేశాల నివాసితులకు సీమాంతర చెల్లింపులను వేగంగా ,తక్కువ ఖర్చుతో బదిలీ చేయడానికి వీలు కల్పిస్తుంది. ఇది సింగపూర్ లోని భారతీయ ప్రవాసులకు, ముఖ్యంగా వలస కార్మికులు ,విద్యార్థులకు తక్షణ, తక్కువ ఖర్చుతో డబ్బు బదిలీ సౌలభ్యం కల్పిస్తుంది.
రైల్వే మంత్రిత్వ శాఖ
యూటీఎస్ఆన్మొబైల్ యాప్ ద్వారా అన్రిజర్వ్డ్ టిక్కెట్ల బుకింగ్కు దూర పరిమితిని సడలించిన రైల్వే మంత్రిత్వ శాఖ
• నాన్ సబర్బన్ ప్రాంతాల్లో ఇప్పుడు 20 కి.మీ. దూరం వరకు అన్రిజర్వ్డ్ టిక్కెట్లను బుక్ చేసుకోవచ్చు, గతంలో ఈ పరిమితి 5 కి.మీ.
• సబ్ అర్బన్ ప్రాంతాల్లో దూర పరిమితి 2 కి.మీ. నుంచి 5 కి.మీ.కు పెంపు
యూటీఎస్ఆన్మొబైల్ యాప్ ద్వారా అన్రిజర్వ్డ్ టిక్కెట్లను బుక్ చేసుకునే సదుపాయాన్ని రైల్వే మంత్రిత్వ శాఖ మరింత సరళీకరించింది. అన్రిజర్వ్డ్ టిక్కెట్లను బుక్ చేసుకునే దూరాన్ని సబర్బన్యేతర ప్రాంతాలకు 20 కి.మీ దూరం వరకు పొడిగించాలని నిర్ణయించింది. సబ్అర్బన్ ప్రాంతాలకు ఈ దూరాన్ని 5 కి.మీ. పెంచింది.
గతంలో, యూటీఎస్ఆన్మొబైల్ యాప్ ద్వారా నాన్ సబర్బన్ ప్రాంతాల్లో ప్రయాణీకులు 5 కి.మీ. వరకే అన్రిజర్వ్డ్ టికెట్లను బుక్ చేసుకునేందుకు అనుమతి ఉంది. సబర్బన్ విభాగానికి గతంలో ఈ దూర పరిమితి 2 కి.మీ.గా ఉంది.
మరిన్ని వివరాలకు https://www.utsonmobile.indianrail.gov.in వెబ్సైట్ను సందర్శించవచ్చు.
విద్యుత్తు మంత్రిత్వ శాఖ
దాదాపు 150 గ్రామాలలో నీటి సంక్షోభాన్ని అధిగమించేందుకు ఎన్టిపిసి మౌదా నదీ పునరుజ్జీవన ప్రాజెక్టు తోడ్పాటు
భూగర్భ జలాల పునరుజ్జీవన ప్రాజెక్టు కింద నీటి సంక్షోభాన్ని అధిగమించేందుకు తాను కార్యకలాపాలు సాగిస్తున్న ప్రాంతాలు,ఆ చుట్టుపక్కగల 150 గ్రామాలలో మహారాష్ట్రలోని మౌదాలో విద్యుత్ మంత్రిత్వ శాఖ ఆధ్వర్యంలోని కేంద్ర ప్రభుత్వ రంగ సంస్థ ఎన్టిపిసి తోడ్పడింది. తన సిఎస్ఆర్ లో భాగంగా నౌదాలోని ఎన్టిపిసి జలయుక్త శివార్ యోజనకు తోడ్పాటునందిస్తోంది. ఈ ప్రాజెక్టు మౌదాను మిగులు జలాల తెహశిల్గా మార్చడంలో విజయవంతం అయింది. ఈ ప్రాజెక్టు ఆర్ట్ ఆఫ్ లివింగ్ మహారాష్ట్ర విభాగం, ఇతర సంస్థలు, రాష్ట్ర ప్రభుత్వ మద్దతుతో అమలు చేసింది.
గతంలో నాగ్పూర్లోని, నీటిలోటు ఉన్న తహశిళ్ళలో మౌదా ఒకటిగా ఉంది. ఈ ప్రాజెక్టు 2017లో ప్రారంభమై 200 కిమీల పొడవునా మౌదా, హింగ్నా, కాంప్టీ తెహశిళ్ళలో అమలు అయింది. గత నాలుగేళ్ళలో 150కి పైగా గ్రామాలు దీని నుంచి లబ్ధి పొందాయి. ఈ ప్రాజెక్టును అమలు చేసేందుకు అవసరమైన యంత్రాలు, పరికరాల ఇంధన చార్జీలకు ఎన్టిపిసి మౌదా రూ.75 లక్షలను అందించింది. అలాగే, దాదాపు 1000 ఎకరాల ప్రాంతానికి ఉపయోగపడే 5 చెరువుల పనరుజ్జీవనానికి ఎన్టిపిసి మౌదా 1 కోటి రూపాయలను అందిస్తోంది.
సమీప ప్రాంతాల అభివృద్ధికి మేం కట్టుబడి ఉన్నాం, అందుకు ఎన్టిపిసి మౌదా తన వంతు సాయం తాను చేస్తోంది, అని గ్రూప్ జనరల్ మేనేజర్  హరి ప్రసాద్ జోషీ చెప్పారు.
నది పారినంత మేర వాన ఎక్కడ పడితే అక్కడ దానిని బంధించండి, అన్న పద్ధతి చెరువులు, నాలాల సృష్టికోసం ఉద్దేశించింది. తద్వారా వాన నీటిని ఎక్కువ కాలం ఉంచవచ్చు. ఇంతకు ముందు, వాన నీరు ఇంకకుండా పారేది. కానీ, ప్రస్తుతం నీరు భూమిలోకి ఇంకేందుకు తగినంత సమయం ఉంటుంది. ఇది భూగర్భజలాలు భారీ స్థాయిలో పెరిగేందుకు తోడ్పడింది.
రెండేళ్ళ కింద వరకు, వరి, గోధుమ, మిరప వంటి పంటల కోతల ముందు కాలంలో నీటి కోసం ఆ ప్రాంతంలో రైతులు పోరాటం చేయవలసి వచ్చేది. ఇప్పుడు, నిల్వచేసిన వర్షపు నీరు రక్షణకు వచ్చి, వారి పంటలకు నూతన జీవాన్ని అందించడమే కాక వారి ఆదాయ స్థాయిలు పెరగడానికి తోడ్పాటు చేస్తోంది.
రహదారి రవాణా, హైవేల మంత్రిత్వ శాఖ
ఫాస్టాగ్ ద్వారా ఒక్కరోజులో రికార్డ్ స్థాయిలో రూ.193 కోట్ల వసూళ్లు
భారతదేశంలో జాతీయ రహదారులపై టోల్ వసూలు కోసం తీసుకొచ్చిన ఫాస్టాగ్ వ్యవస్థ అద్భుతమైన విజయాన్ని సాధించింది. 29 ఏప్రిల్ 2023న, ఫాస్టాగ్ ద్వారా రోజువారీ టోల్ వసూళ్లు ఒక చారిత్రాత్మక మైలురాయిని సాధించాయి, ఒకే రోజులో 1.16 కోట్ల లావాదేవీలు నమోదయ్యాయి, వాటి ద్వారా రికార్డ్ స్థాయిలో రూ. 193.15 కోట్ల ఆదాయం వచ్చింది.
2021 ఫిబ్రవరిలో, కేంద్ర ప్రభుత్వం ఫాస్టాగ్ని తప్పనిసరి చేసినప్పటి నుంచి ఇప్పటి వరకు, ఫాస్టాగ్ కార్యక్రమం కింద ఉన్న టోల్ ప్లాజాల సంఖ్య 770 నుంచి 1,228 కి పెరిగింది. వీటిలో 339 రాష్ట్ర టోల్ ప్లాజాలు కూడా ఉన్నాయి. దాదాపు 97 శాతం ఫాస్టాగ్ వ్యాప్తి రేటుతో వినియోగదార్లకు 6.9 కోట్లకు పైగా ఫాస్టాగ్లు జారీ అయ్యాయి. తద్వారా, ఎన్హెచ్ టోల్ ప్లాజాల వద్ద వేచి ఉండే సమయం తగ్గి, వినియోగదార్ల అనుభవం గణనీయంగా మెరుగుపడింది.
హైవే వినియోగదార్లు ఫాస్టాగ్ని స్థిరంగా, చురుగ్గా స్వీకరించడం వల్ల టోల్ కార్యకలాపాల సామర్థ్యం మెరుగుపడడమేగాక, రహదారి ఆస్తులపై మరింత ఖచ్చితమైన మూల్యాంకనం సాధ్యమైంది. తద్వారా, హైవేల నిర్మాణంలో అవస్థాపనలో మరింత ఎక్కువ పెట్టుబడి సాధ్యమైంది.
భారతదేశంలోని 50కిపైగా నగరాల్లోని 140కి పైగా పార్కింగ్ స్థలాల్లో కూడా ఫాస్టాగ్ వ్యవస్థను ఉపయోగిస్తున్నారు. దీనివల్ల పార్కింగ్ రుసుముల విషయంలో ఇబ్బందులు లేని, సురక్షితమైన చెల్లింపు వ్యవస్థను ఫాస్టాగ్ సుసాధ్యం చేసింది.
రహదారి వినియోగదార్లందరికీ అవాంతరాలు లేని టోల్ గేట్ అనుభవాన్ని అందించేందుకు కేంద్ర ప్రభుత్వం నిబద్ధతతో ఉంది. దేశంలో సాఫీగా సాగే టోలింగ్ వ్యవస్థ కోసం 'గ్లోబల్ నావిగేషన్ శాటిలైట్ సిస్టం'  ఆధారిత టోలింగ్ వ్యవస్థ అమలుకు ఎన్హెచ్ఏఐ చురుగ్గా పని చేస్తోంది.